CELEX: 32022D0252
Language: ga
Date: 2022-02-21 00:00:00
Title: Cinneadh Cur Chun Feidhme (AE) 2022/252 ón gCoimisiún an 21 Feabhra 2022 lena leasaítear Cinneadh Cur Chun Feidhme (AE) 2020/1167 chun na ceanglais tástála a shonrú atá le cur i bhfeidhm maidir le mótar-ghineadóir éifeachtúil 48 Volta atá comhtháite sa chásáil tras-seolta agus atá cumaiscthe le tiontaire 48 Volta/DC 12 Volta/DC (Téacs atá ábhartha maidir le LEE)

22.2.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 41/33
               
            
         CINNEADH CUR CHUN FEIDHME (AE) 2022/252 ÓN gCOIMISIÚN
         an 21 Feabhra 2022
         lena leasaítear Cinneadh Cur Chun Feidhme (AE) 2020/1167 chun na ceanglais tástála a shonrú atá le cur i bhfeidhm maidir le mótar-ghineadóir éifeachtúil 48 Volta atá comhtháite sa chásáil tras-seolta agus atá cumaiscthe le tiontaire 48 Volta/DC 12 Volta/DC
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2019/631 ó Pharlaimint na hEorpa agus ón gComhairle an 17 Aibreán 2019 lena socraítear na caighdeáin feidhmíochta maidir le hastaíochtaí CO2 do ghluaisteáin nua paisinéirí agus d’fheithiclí tráchtála éadroma nua, agus lena n-aisghairtear Rialachán (CE) Uimh. 443/2009 agus Rialachán (AE) Uimh. 510/2011 (1), agus go háirithe Airteagal 11(4) de,
         De bharr an mhéid seo a leanas:
         
                     (1)
                  
                  
                     An 24 Bealtaine 2021, chuir an soláthróir ZF Friedrichshafen AG (“an tIarratasóir”) iarratas isteach ar fhormheas, mar theicneolaíocht nuálach, ar theicneolaíocht a úsáidtear i mótar-ghineadóir éifeachtúil 48 Volta le tiontaire 48 Volta/DC 12 Volta/DC lena úsáid i ngluaisteáin paisinéirí hibrideacha leictreacha agus feithiclí tráchtála éadroma le luchtú neamhsheachtrach (NOVC-HEVanna) áirithe.
                  
               
                     (2)
                  
                  
                     Maidir leis an teicneolaíocht a úsáidtear i mótar-ghineadóirí 48 Volta éifeachtúla le tiontaire 48 Volta/DC 12 Volta/DC lena n-úsáid sa chineál céanna NOVC-HEVanna dá dtagraítear ag an Iarratasóir, tá sí formheasta mar theicneolaíocht nuálach de bhun Rialachán (AE) 2019/631 le Cinneadh Cur Chun Feidhme (AE) 2020/1167 ón gCoimisiún (2).
                  
               
                     (3)
                  
                  
                     Is éard atá sa teicneolaíocht atá sonraithe ag an Iarratasóir ina iarratas mótar-ghineadóir atá ceangailte go díreach leis an seafta ionchuir tras-seolta, i.e. “gineadóir dúisire comhtháite”, rud a fhágann gur féidir na caillteanais mheicniúla a tharlaíonn idir an fhoinse tiomána agus an gineadóir a laghdú. Oibríonn sé i raon luais an innill dócháin inmheánaigh amháin.
                  
               
                     (4)
                  
                  
                     Fuarthas go soláthraíonn an teicneolaíocht atá sonraithe ag an Iarratasóir leibhéal ard éifeachtúlachta, agus ba cheart a mheas go soláthraíonn sí an fheidhmiúlacht chéanna a formheasadh le Cinneadh Cur Chun Feidhme (AE) 2020/1167. Dá bhrí sin, ba cheart a mheas gur teicneolaíocht nuálach í ar féidir cód 32 na héiceanuálaíochta a chur i bhfeidhm maidir léi.
                  
               
                     (5)
                  
                  
                     Tá feidhm ag an modheolaíocht tástála a leagtar amach i gCinneadh Cur Chun Feidhme (AE) 2020/1167, cé is moite de na minicíochtaí rothlacha agus minicíochtaí na bpointí oibriúcháin a úsáidfear chun éifeachtúlacht an mhótar-ghineadóra a thomhas, ar gá iad a oiriúnú i bhfianaise shaintréithe teicniúla sonracha na teicneolaíochta arna sonrú ag an Iarratasóir.
                  
               
                     (6)
                  
                  
                     Dá bhrí sin, ba cheart an mhodheolaíocht tástála a leagtar amach san Iarscríbhinn a ghabhann le Cinneadh Cur Chun Feidhme (AE) 2020/1167 a mhodhnú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear an Iarscríbhinn a ghabhann le Cinneadh Cur Chun Feidhme (AE) 2020/1167 i gcomhréir leis an Iarscríbhinn a ghabhann leis an gCinneadh seo.
         
         
            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 21 Feabhra 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 111, 25.4.2019, lch. 13.
         
            (2)  Cinneadh Cur Chun Feidhme (AE) 2020/1167 ón gCoimisiún an 6 Lúnasa 2020 maidir le formheas na teicneolaíochta a úsáidtear i mótar-ghineadóir éifeachtúil 48 Volta atá cumaiscthe le tiontaire 48 Volta/DC 12 Volta/DC lena húsáid i ngnáthinneall dócháin agus i ngluaisteáin paisinéirí hibrideacha leictreacha áirithe agus i bhfeithiclí tráchtála éadroma mar theicneolaíocht nuálach de bhun Rialachán (AE) 2019/631 ó Pharlaimint na hEorpa agus ón gComhairle (IO L 258, 7.8.2020, lch. 15).
      
      
         
            IARSCRÍBHINN
            Leasaítear an Iarscríbhinn a ghabhann le Cinneadh Cur Chun Feidhme (AE) 2020/1167 mar a leanas:
            
                        (1)
                     
                     
                        leasaítear pointe 2.1 mar a leanas:
                        
                                    (a)
                                 
                                 
                                    cuirtear an méid seo a leanas in ionad an dara mír agus an tríú mír:
                                    “Cuirfidh an monaróir fianaise ar fáil don údarás cineálcheadaithe gur ionann raonta minicíochta an mhótar-ghineadóra 48V agus na raonta minicíochta atá leagtha amach i dTábla 1 nó i dTábla 1a nó go bhfuil siad coibhéiseach leis na raonta sin.
                                    Cinnfear éifeachtúlacht an mhótar-ghineadóra 48V ar bhonn na dtomhas ag gach ceann de na pointí oibriúcháin atá liostaithe i dTábla 1 nó i dTábla 1a.”
                                 
                              
                                    (b)
                                 
                                 
                                    cuirtear an méid seo a leanas isteach mar chúigiú fomhír:
                                    “I gcás ina bhfuil an mótar-ghineadóir feistithe i ngluaisteáin paisinéirí nó i bhfeithiclí tráchtála éadroma a chomhlíonann na ceanglais a leagtar amach in Airteagal 1(a)(ii), agus i gcás ina bhfuil sé ceangailte go díreach leis an seafta ionchuir tras-seolta, i.e. mar ghineadóir dúisire comhtháite, socrófar na minicíochtaí rothlacha agus minicíochtaí na bpointí oibriúcháin i gcomhréir le Tábla 1a.”
                                 
                              
                                    (c)
                                 
                                 
                                    cuirtear an Tábla 1a seo a leanas isteach i ndiaidh Thábla 1:
                                    
                                       “Tábla 1a
                                    
                                    
                                       Pointí oibriúcháin
                                    
                                    
                                                Pointe oibriúcháin
                                                i
                                             
                                             
                                                Am coinneála
                                                [s]
                                             
                                             
                                                Minicíocht rothlach
                                                ni [min-1]
                                             
                                             
                                                Minicíocht na bpointí oibriúcháin
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”